Jelentések - Műemlékem.hu
klo jelentései
Az oszlopok a fejlécekre kattintva rendezhetők (ismételt kattintással megfordítható, alaphelyzetben a bejelentés időpontja szerint rendezett, a listában a helyszíni időpont látható). Kérhető a jelentések adatainak listája is.
Összesen: 1718 db jelentés.
Karmelita rendház Budapest 1, Színház u. 5-11.
2019.04.01 15:09 klo állapot: 5 - pont: 12
Ugyanaz érvényes rá, mint a templomra: az objektumot felújították, ennek megfelelően jó állapotban van, megközelíteni nem lehet..
Karmelita templom; Várszínház Budapest 1, Színház utca 1-3.
2019.04.01 15:05 klo állapot: 5 - pont: 12
Az objektumot felújították, ennek megfelelően jó állapotban van, megközelíteni nem lehet.
Sándor-palota Budapest 1, Szent György tér 1-2-3. | Szent György tér 1-2.
2019.04.01 15:02 klo állapot: 5 - pont: 12
Nincs változás, továbbra is remek állapotban van, viszonyag közel is lehet menni hozzá.
Várrom bástyával Kaposvár, Vásártér
2019.03.27 14:32 klo állapot: 3 - pont: 9
Sokkal jelentősebb maradványai vannak, mint a legutóbbi ittjártamkor gondoltam (igaz, akkor törmelék borította a területet, ahol meg nem, ott a Nostra épülete állt). A várat feltárják, a tervek szerint bemutatják, konzerválják a maradványokat: https://muemlekem.hu/magazin/kaposvar_var_feltaras_2019
Kolostor és templom maradványai Pécs, Citrom u. 16 -_18.
2019.03.27 11:41 klo állapot: 4 - pont: 28
Nagy magasságban áll a templom északi fala, két elfalazott nyílás is felismerhető rajta. A hozzá csatlakozó épület egyik fala szintén középkori, az a kolostorhoz tartozott. Viszont nem bencés, hanem karmelita, a 14. század utolsó harmadából.
Az állapota alapvetően jó, de némi magyarázatot, információs táblát megérdemelne erről az oldalról is.
Szent Mihály-kápolna romjai Budapest 5, V. kerület Március 15. tér
2019.01.31 10:27 klo állapot: 5 - pont: 24
A távhő beruházás keretében azonosították a BTM szakemberei a falszakaszt, ami feltehetően a kápolnaként ismert épület északi részéhez tartozhat. Megvan, hamarosan visszakerül a föld alá.
Templomrom Dunakeszi, Alagi major
2019.01.01 10:11 klo állapot: 4 - pont: 4
Hagyományos újévi helyszínem. Csekély változás, némiképp több a kőpusztulás, kifagyás a lábazat felett, de egyébként rendben van. Látogatják, sajnos szemetet is hagynak maguk után.
Ibrányi-kastély Galgagyörk, Vasút u. 5 .
2018.12.26 14:42 klo állapot: 4 - pont: 43
A korábbi jelentésekhez képest itt se nagyon van változás. A kastélyt nem lehet megközelíteni, a korábban jelzett állapot a jellemző most is. A tető távolról épnek tűnik, lakják, tehát nyilván gondozzák is.
Ibrányi-kúria Galgagyörk, Mácsai u. 2 .
2018.12.26 14:24 klo állapot: 4 - pont: 43
A korábbi jelentésekhez képest nincs változás. A fogadó nem működik, az udvaron a játszóteret felszámolták. A vakolat néhol hullik, a tetőt javították, de nem túl lelkesítő az állapot.
Jegyzői ház Galgagyörk, Rákóczi u. 14 .
2018.12.26 14:11 klo állapot: 5 - koordináta: N 47° 44,520' E 19° 22,656' - pont: 43
Az eddigi jelentések tévesek. A jegyzői ház a korábban jelentett mellett található, a telket egy kőfal választja el az utcától. Az épület jó állapotú, láthatóan gondozott, hibát nem találtam.
Lakóház Gödöllő, Körösfői Kriesch A. u. 34 .
2018.12.25 11:58 klo állapot: 4 - koordináta: N 47° 35,934' E 19° 20,286' - pont: 26
A korábbi jelentések tévesek. Nagy Sándor (a gödöllői művésztelep egyik alapítójának) háza a korábban jelentettől beljebb található a telken, a szorgalmi úton nem közelíthető meg. A telke az Erkel Ferenc utcáról nyílik, a koordinátát is itt vettem fel.
A helyes azonosításban egy szomszéd volt segítségemre, aki elmondta, hogy a műemlék felújítása folyamatban van. Közelebb jutni nem tudtam hozzá, az utcáról jó állapotúnak tűnt.
Belmonte Leó háza Gödöllő, Körösföi K. Aladár u. 34.
2018.12.25 11:53 klo állapot: 5 - koordináta: N 47° 35,892' E 19° 20,358' - pont: 20
Az előző jelentés téves. Belmonte Leó lakóháza (mint az első világháború előtti gödöllői művésztelep jeles tagjáé) a telek hátsó részén található, azonos a korábban műemlékként jelentett házzal. Jó állapotban van, de egy szomszéd szerint jelentősen átépítették. Iroda működik benne.
Lakóház Gödöllő, Szabadság tér 18 .
2018.12.25 11:41 klo állapot: 4 - pont: 26
Az épületet felújítják. A tető már kész van, most a homlokzatoknál tartanak. Sajnos a szél megtépázta a fólia védelmet.
Grassalkovich-uradalmi lakóházak Gödöllő, Ady Endre sétány 10. | Martinovics utca 2-4.
2018.12.25 11:28 klo állapot: 2 - pont: 26
A legutóbbi jelentés óta sokat hanyatlott az akkori állapot. Különösen a 4-es számhoz tartozó épületek sodródtak a pusztulás szélére.Feltehetően elhagyatott.
Királyi váróterem Gödöllő, Vasútállomás
2018.12.25 11:13 klo állapot: 5 - pont: 16
Nagyon jó állapotban van továbbra is, de már csak alkalmanként látogatható. Feltehetően ez kell a belső állapot fenntartásához.
Szent István Egyetem Gödöllő,
2018.12.25 10:42 klo állapot: 4 - pont: 26
Az egyetem területén lévő épületek állapota változatos. A neobarokk főépület többnyire rendben van, azonban nagyon csúnya párkány hibák és a domb felőli oldalon erőteljes lábazati vizesedés látható.
Szent Flórián-szobor Gödöllő, Szabadság tér 5 .
2018.12.25 10:31 klo állapot: 5 - pont: 26
A szobor, azaz a másolat továbbra is kiváló állapotú.
Római katolikus templom, volt kapucinus templom Gödöllő, Máriabesnyő Kapucinusok tere
2018.12.25 10:09 klo állapot: 4 - pont: 16
A templom jó állapotú, de vizesedik a lábazatnál és a torony felső szintje is. A külső lépcsőt lezárták, itt talán némi süllyedés okozhat problémát, a talaj mozgásáról a templom előtti korlát törése is árulkodik.
Kapucinus rendház Gödöllő, Máriabesnyő Kapucinusok tere
2018.12.25 10:07 klo állapot: 4 - pont: 28
Nagyjából változatlan állapot. A rendházon párkány-hibák, a kerítés hanyatlik, de összességében viszonylag jó állapotú.
Présház Gödöllő, Mátyás király út 83 .
2018.12.24 09:23 klo állapot: 3 - pont: 28
Az előző jelentés óta nincs komoly változás. Kissé elhagyatottnak tűnik, a bejárati torony ablakai be vannak törve, de nem tragikus az állapota. Kissé vizesedik, a tető viszont újszerű, vagyis legalább fentről nem ázik. Jelenleg éppen eladó, az épület, a kihelyezett tábla szerint 730 négyzetméter az alapterület és több mint ezer a pince.